উয়েফা ইউরো ২০২৪-এর দলীয় সদস্য
উয়েফা ইউরো ২০২৪ হচ্ছে জার্মানিতে ২০২৪ সালের ১৪ই জুন থেকে ১৪ই জুলাই পর্যন্ত অনুষ্ঠিত একটি আন্তর্জাতিক ফুটবল প্রতিযোগিতা। এই নিবন্ধে উয়েফা ইউরো ২০২৪-এ অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ২৪টি জাতীয় দল সর্বোচ্চ ২৩ হতে ২৬ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক; তবে প্রতিটি ম্যাচের জন্য ম্যাচ শিটে প্রতিটি দল শুধুমাত্র ২৩ জন খেলোয়াড় অন্তর্ভুক্ত করতে পারবে। প্রতিটি খেলোয়াড়ের জন্য তালিকাভুক্ত অবস্থানটি উয়েফা দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২৪ সালের ১৪ই জুন (এই আসর শুরুর উদ্বোধনী দিন) অনুযায়ী উল্লেখ করা হয়েছে। প্রতিটি খেলোয়াড়ের জন্য তালিকাভুক্ত ম্যাচ এবং গোলের সংখ্যা প্রতিযোগিতা শুরুর পূর্বে পর্যন্ত গণনা করা হয়েছে। তালিকাভুক্ত ক্লাবটি হচ্ছে সেই ক্লাব যার হয়ে খেলোয়াড় প্রতিযোগিতা পূর্বে সর্বশেষ প্রতিযোগিতামূলক ম্যাচে অংশগ্রহণ করেছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে। প্রতিযোগিতা শুরুর এক সপ্তাহ পূর্বে অর্থাৎ ২০২৪ সালের ৬ই জুন তারিখে ২৩:৫৯ টার সিইএসটি (ইউটিসি+২) মধ্যে জাতীয় দলে সর্বমোট ২৩ অথবা ২৬ জন খেলোয়াড়ের চূড়ান্ত দলের তালিকা অবশ্যই কনমেবলে জমা দিতে হবে। চূড়ান্ত দলের সকল খেলোয়াড়কে সংশ্লিষ্ট প্রাথমিক দলের তালিকা (প্রবিধান অনুচ্ছেদ ৬০) থেকে বাছাই করতে হয়েছিল। যদি জমাকৃত দলের তালিকার কোন খেলোয়াড় প্রতিযোগিতায় তার দলের প্রথম ম্যাচের পূর্বে আঘাতপ্রাপ্ত অথবা অসুস্থ হন, তবে উক্ত খেলোয়াড়কে প্রতিস্থাপন করা যেতে পারে, তবে শর্ত হচ্ছে যে দলের ডাক্তার এবং উয়েফা মেডিকেল কমিটির একজন ডাক্তার উভয়ই নিশ্চিত করতে হবে যে আঘাতপ্রাপ্ত অথবা অসুস্থ খেলোয়াড়টি প্রতিযোগিতায় অংশগ্রহণ করতে পারবে না। প্রতিযোগিতার প্রথম ম্যাচের পর যদি কোন গোলরক্ষক চোট বা অসুস্থতায় ভোগে, তবুও দলের অন্যান্য গোলরক্ষকগণ উপলব্ধ থাকলেও তাকে প্রতিস্থাপন করা যেতে পারে। খেলোয়াড় তালিকায় প্রতিস্থাপিত খেলোয়াড়কে পুনরায় তালিকায় অন্তর্ভুক্ত করা যাবে না। প্রাথমিকভাবে, নিয়মানুযায়ী প্রতিটি দলকে ২৩ হতে ২৬ জন খেলোয়াড় নিয়ে গঠিত হতে হতো, তবে ২০২৪ সালের ৩রা মে তারিখে উয়েফার নির্বাহী কমিটি এটি পরিমার্জন করেছে।